Svarbus teisinis pranešimas

|

52006PC0764

Pasiūlymas Tarybos reglamentas laikinai panaikinantis bendrųjų tarifų lengvatų taikymą Baltarusijos Respublikai  /* KOM/2006/0764 galutinis - ACC 2006/0255 */

	[pic] | EUROPOS BENDRIJŲ KOMISIJA |Briuselis, 30.11.2006KOM(2006) 764 galutinis2006/0255 (ACC)PasiūlymasTARYBOS REGLAMENTASlaikinai panaikinantis bendrųjų tarifų lengvatų taikymą Baltarusijos Respublikai(pateikta Komisijos)AIŠKINAMASIS MEMORANDUMAS1. Pagal Bendrijos bendrųjų lengvatų sistemos (BLS) nuostatas produktams, kurių kilmės šalis yra lengvatas gaunanti šalis, galima tam tikromis aplinkybėmis iš dalies arba visiškai panaikinti preferencines priemones, įskaitant tuos atvejus, kai rimtai ir sistemingai pažeidžiami Jungtinių Tautų ir Tarptautinės darbo organizacijos (TDO) konvencijose nustatyti pagrindinių žmogaus ir darbo teisių principai.2. Baltarusijos Respublika yra įtraukta į šalių, kuriose taikoma BLS, sąrašą.3. 2003 m. pabaigoje tarptautinių profesinių sąjungų paraginta Komisija paskelbė sprendimą inicijuoti tyrimą dėl tariamų laisvės burtis į asociacijas ir kolektyvinių derybų teisės Baltarusijoje pažeidimų.4. Komisija tyrė institucinę sistemą, pagrindines institucijas, socialinės partnerystės struktūrą ir susijusius Baltarusijos teisės aktus, lygino visa tai su tarptautiniais standartais ir pasinaudojo TDO laisvės burtis į asociacijas komiteto, TDO ekspertų komiteto ir JT ataskaitų išvadomis bei rekomendacijomis. Dviejų minėtų TDO komitetų rekomendacijos yra pagrindinis atramos taškas aiškinant tarptautinę darbo teisę ir nacionalinių bei tarptautinių standartų sąsajų taisykles. Be pirminių nacionalinių suinteresuotųjų šalių ir jų partnerių organizacijų parodymų tarptautiniu lygiu, vyko pokalbiai su vyriausybės ir darbdavių organizacijų atstovais bei visomis susijusiomis tarptautinėmis agentūromis, NVO ir Europos Komisijos tarnybomis.5. Atliekant tyrimą buvo nustatyta, kad Baltarusijoje stabdoma teisė laisvai steigti profesinių sąjungų organizacijas, teisė organizuoti, teisė pasirinkti profesinių sąjungų organizacijas ir tokių organizacijų teisė būti teisiškai pripažintomis bei gauti išorės finansavimą. Baltarusijoje skatinama sąjungų diskriminacija ir profesinių sąjungų žlugdymas bei jų veiklos stabdymas.6. Be Komisijos tyrimo TDO įkūrė Tyrimo komisiją, kuri savo 2004 m. liepos mėn. ataskaitoje pateikė dvylika rekomendacijų, kurias Baltarusijos vyriausybė turėjo įvykdyti iki 2005 m. birželio mėn., kad būtų pagerinta nepatenkinama padėtis, susijusi su šių konvencijų taikymu: TDO konvencijos Nr. 87 dėl laisvės burtis į asociacijas ir teisės į organizavimą apsaugos bei Konvencijos Nr. 98 dėl teisės organizuoti ir teisės į kolektyvines derybas principų taikymo.7. Pagal BLS reglamente nustatytą tvarką Komisija nusprendė pradėti šešių mėnesių laikotarpį, per kurį būtų stebima ir vertinama padėtis Baltarusijoje, ir tokiu būdu suteikė Baltarusijai papildomo laiko įsipareigoti, kad bus imamasi būtinų priemonių, siekiant atitikti pagrindines darbo teises ir principus, kaip nurodyta dvylikoje 2004 m. liepos mėn. TDO Tyrimo komisijos ataskaitos rekomendacijų.8. Per minėtą šešių mėnesių laikotarpį, skirtą stebėjimui ir vertinimui (iki 2006 m. kovo mėn.), Baltarusija neprisiėmė būtino įsipareigojimo. Vis dėlto Komisija ir toliau stebėjo padėtį Baltarusijoje, tačiau, kaip paaiškinta reglamento projekto konstatuojamosiose dalyse, Baltarusija iki 2006 m. spalio mėn. neprisiėmė patenkinamo įsipareigojimo. Todėl Baltarusijos kilmės produktams taikomos preferencinės priemonės laikino panaikinimo priežastys išlieka ir, atsižvelgiant į tai, kad pirmiau išdėstytos teisės yra toliau pažeidinėjamos, kiekvieną dieną šios priežastys tampa vis svarbesnėmis.9. Pagal Reglamento (EB) Nr. 980/2005 20 straipsnio 4 ir 5 dalyse nustatytą procedūrą Taryba per vieną mėnesį kvalifikuota balsų dauguma turėtų priimti sprendimą dėl Komisijos pasiūlymo. Jei Taryba pritars laikinam preferencinių priemonių panaikinimui, reglamentas turėtų įsigalioti po šešių mėnesių nuo sprendimo priėmimo, išskyrus jei iki to laiko padėtis pasikeistų.10. Jeigu Baltarusijoje nebėra laisvės burtis į asociacijas ir kolektyvinių derybų teisės pažeidimų, norint Baltarusijos kilmės produktams vėl pradėti taikyti preferencinę priemonę, reikėtų stebėti padėtį.2006/0255 (ACC)PasiūlymasTARYBOS REGLAMENTASlaikinai panaikinantis bendrųjų tarifų lengvatų taikymą Baltarusijos RespublikaiEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį,atsižvelgdama į Komisijos pasiūlymą,atsižvelgdama į 2005 m. birželio 27 d. Tarybos reglamentą (EB) Nr. 980/2005 dėl bendrųjų tarifų lengvatų sistemos taikymo[1], ypač į jo 20 straipsnio 4 dalį,kadangi:(1) Pagal Reglamentą (EB) Nr. 980/2005 Baltarusijos Respublika (toliau − Baltarusija) yra Bendrijos bendrųjų tarifų lengvatų sistemos naudos gavėja.(2) 2003 m. sausio 29 d. Tarptautinė laisvųjų profesinių sąjungų konfederacija (TLPSK), Europos profesinių sąjungų konfederacija (EPSK) ir Pasaulinė darbo konfederacija (PDK) Komisijai pagal Reglamento (EB) Nr. 2501/2001 27 straipsnį pateikė bendrą prašymą atlikti tyrimą dėl tariamų laisvės burtis į asociacijas ir kolektyvinių derybų teisės Baltarusijoje pažeidimų.(3) Komisija, konsultuodamasi su Bendrųjų lengvatų komitetu, išnagrinėjo prašymą ir 2003 m. gruodžio 29 d. priėmė sprendimą[2] inicijuoti tyrimą. Paskelbus pranešimą[3] suinteresuotųjų šalių buvo prašoma pateikti informaciją.(4) Baltarusijos valdžios institucijoms buvo oficialiai pranešta apie tyrimo pradžią. Minėtos institucijos neigė bet kokius Tarptautinės darbo organizacijos (TDO) konvencijų Nr. 87 (dėl laisvės burtis į asociacijas ir teisės į organizavimą apsaugos) ir Nr. 98 (dėl teisės organizuoti ir teisės į kolektyvines derybas principų taikymo) pažeidimus.(5) Tačiau per tyrimą, kuris buvo vykdomas konsultuojantis su Bendrųjų lengvatų komitetu, Komisijos surinkta informacija patvirtino, kad esama rimtų ir sistemingų laisvės burtis į asociacijas ir teisės į kolektyvines derybas pagal TDO konvencijas Nr. 87 ir Nr. 98 pažeidimų. Be to, Komisija sužinojo, kad Tarptautinė darbo organizacija nagrinėjo padėtį Baltarusijoje dėl minėtų dviejų konvencijų laikymosi, ir 2003 m. lapkričio mėn. pradėjo savo atitinkamą tyrimą. 2004 m. liepos mėn. parengtoje TDO tyrimo komisijos ataskaitoje pateikiama 12 rekomendacijų dėl konkrečių veiksmų, kurių reikia imtis, kad būtų pagerinta padėtis Baltarusijoje. Buvo reikalaujama, kad Baltarusija šias rekomendacijas įgyvedintų iki 2005 m. birželio 1 d., tačiau tai nebuvo padaryta. Remdamasi šia informacija ir atliktu tyrimu Komisija manė, kad laikinas preferencinės priemonės panaikinimas buvo pagrįstas.(6) 2005 m. rugpjūčio 17 d. Komisija nusprendė stebėti ir vertinti padėtį Baltarusijoje, susijusią su darbo teisėmis[4]. Į pranešimą apie šešių mėnesių stebėjimo ir tikrinimo laikotarpį[5] buvo įtrauktas pareiškimas dėl Komisijos ketinimo teikti pasiūlymą Tarybai, susijusį su laikinu prekybos lengvatų taikymo nutraukimu, išskyrus jei iki laikotarpio pabaigos Baltarusija būtų prisiėmusi įsipareigojimą imtis būtinų priemonių, siekdama atitikti 1998 m. TDO pagrindinių darbo teisių ir principų deklaracijoje nustatytus principus, kaip apibrėžta 2004 m. liepos mėn. TDO Tyrimo komisijos ataskaitos dvylikoje rekomendacijų. Baltarusijos valdžios institucijoms buvo oficialiai pranešta apie sprendimą ir paskelbimą.(7) Baltarusija neprisiėmė būtino įsipareigojimo nei per šešių mėnesių laikotarpį, skirtą stebėjimui ir vertinimui, nei, kaip nurodyta toliau, per kitus mėnesius. Vietoje to 2006 m. kovo 30 d. Baltarusijos valdžios institucijos pateikė Komisijai pareiškimą dėl padėties, susijusios su laisvės burtis į asociacijas teisėmis Baltarusijoje. Komisija išnagrinėjo pareiškimą, tačiau padarė išvadą, kad jame nebuvo pateikta pakankamai įrodymų dėl įsipareigojimo.(8) Tuo tarpu TDO valdyba 2006 m. kovo mėn. priėmė Laisvės burtis į asociacijas komiteto tolesnės veiklos ataskaitą, kurioje buvo pabrėžta, kad padėtis, susijusi su profesinių sąjungų teisėmis Baltarusijoje, iš tiesų blogėja, o Baltarusijos valdžios institucijos buvo paragintos nedelsiant imtis konkrečių priemonių.(9) Be to, 2006 m. gegužės 16 d. Komisija gavo Baltarusijos valdžios institucijų pranešimą dėl padėties, susijusios su laisvės burtis į asociacijas teisėmis Baltarusijoje. Kaip ir 2006 m. kovo 30 d. pareiškimo atveju, atidžiai išnagrinėjusi pranešimą Komisija padarė išvadą, kad jame nėra jokio patvirtinimo dėl įsipareigojimo arba įtikinamos informacijos apie tai, kad padėtis būtų pasikeitusi. Šis padėties Baltarusijoje vertinimas buvo pateiktas 2006 m. birželio mėn. TDO tarptautinės darbo konferencijos standartų taikymo komiteto ataskaitoje, kurioje buvo pasmerktas Baltarusijos Vyriausybės nesugebėjimas įgyvendinti rekomendacijų ir pabrėžta, kad siekiant tikros ir apčiuopiamos pažangos būtina imtis skubių veiksmų. Be to, 2006 m. birželio mėn. vykusioje TDO remiamoje Tarptautinėje darbo konferencijoje Baltarusijos nuo 2004 m. liepos mėn. ignoruojamų 12 rekomendacijų neįgyvendinimas buvo įvertintas kaip besitęsiantis neveiklumas. Toks išskirtinis vertinimas yra naudojamas tik labai rimto ir nuolatinio ratifikuotos konvencijos nesilaikymo atvejais.(10) Komisija atidžiai išnagrinėjo iki šio meto Baltarusijoje įvykusius pokyčius, įskaitant 2006 m. spalio 14 d. Baltarusijos parengtą ir 2006 m. spalio 17 d. Komisijai pateiktą laišką. Laiške nebuvo pranešta apie veiksmingą įsipareigojimą ar pateikta aiškių pagerėjusios padėties įrodymų, o tik dar kartą nurodomi galimi ketinimai, tačiau nepateikiama informacijos apie veiksmingą TDO konvencijų Nr. 87 ir Nr. 98 principų įgyvendinimą. TDO konvencijose Nr. 87 ir Nr. 98 nustatyti principai ir toliau pažeidinėjami.(11) Atsižvelgiant į tai, kas išdėstyta pirmiau, Baltarusijos kilmės produktams preferencinė priemonė turėtų būti laikinai panaikinta iki kol bus nuspręsta, kad nebėra priežasčių, pateisinančių laikinąjį panaikinimą.(12) Šis reglamentas turėtų įsigalioti po šešių mėnesių nuo jo priėmimo, nebent iki to laiko bus nuspręsta, kad nebėra priežasčių, pateisinančių laikinąjį nutraukimą,PRIĖMĖ ŠĮ REGLAMENTĄ:1 straipsnisReglamente (EB) Nr. 980/2005 numatyta preferencinė priemonė Baltarusijos kilmės produktams yra laikinai panaikinama.2 straipsnisJeigu Baltarusijoje nebėra laisvės burtis į asociacijas ir teisės į kolektyvines derybas pažeidimų, Taryba, gavusi Komisijos pasiūlymą, kvalifikuota balsų dauguma iš naujo nustato preferencinę priemonę Baltarusijos kilmės produktams.3 straipsnisŠis reglamentas įsigalioja po šešių mėnesių nuo jo priėmimo.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, […]Tarybos varduPirmininkasTEISINĘ GALIĄ TURINTI FINANSINĖ PAŽYMA, SKIRTA PASIŪLYMAMS, KURIŲ POVEIKIS BIUDŽETUI SUSIJĘS IŠIMTINAI SU PAJAMOMIS[pic] [1] OL L 169, 2005 6 30, p. 1.[2] OL L 5, 2004 1 9, p. 90.[3] OL C 40, 2004 2 14, p. 4.[4] OL L 213, 2005 8 18, p. 16.[5] OL C 240, 2005 9 30, p. 41.


title: Pasiūlymas Tarybos reglamentas (EB) iš dalies keičiantis Reglamentą (EB) Nr. 533/2004

text:
Svarbus teisinis pranešimas

|

52005PC0563

	[pic] | EUROPOS BENDRIJŲ KOMISIJA |Briuselis, 09.11.2005KOM(2005) 563 galutinis2005/0226 (CNS)PasiūlymasTARYBOS REGLAMENTAS (EB)iš dalies keičiantis Reglamentą (EB) Nr. 533/2004(pateikta Komisijos)AIŠKINAMASIS MEMORANDUMASPasiūlymas keisti Kroatijos partnerystės „Europos partnerystės“ pavadinimą „Stojimo partneryste“ priimtas siekiant suderinti Kroatijos partnerystės pavadinimą su Turkijos partnerystės pavadinimu, nes abi šalys yra derybas dėl narystės pradėjusios šalys kandidatės. Siekiant suprantamesnės partnerystės priemonės, tikslinga su vienodinti dabar tame pačiame stojimo proceso etape esančių abejų šalių partnerystės pavadinimus. Tai atitinka 2005 m. Plėtros strategijos dokumento redakciją.Reglamente yra siūlomi atitinkamame reglamente darytini pakeitimai. Todėl Komisija ragina Tarybą priimti pridedamą reglamento pasiūlymą.2005/0226 (CNS)PasiūlymasTARYBOS REGLAMENTAS (EB)iš dalies keičiantis Reglamentą (EB) Nr. 533/2004EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 181a straipsnio 2 dalį,atsižvelgdama į Komisijos pasiūlymą[1],atsižvelgdama į Europos Parlamento nuomonę[2],kadangi:(1) 2004 m. kovo 22 d. Tarybos reglamente (EB) Nr. 533/2004[3] numatoma, kad visoms Vakarų Balkanų šalims Europos partnerystės bus steigiamos Stabilizavimo ir asociacijos procese.(2) 2004 m. birželio 17-18 d. Europos Vadovų Taryba susitikimo Briuselyje metu nusprendė, kad Kroatija yra šalis kandidatė narystei Europos Sąjungoje. 2005 m. spalio 3 d. su Kroatija buvo pradėtos derybos dėl narystės.(3) Todėl tikslinga numatyti, kad vietoj Europos partnerystės Europos Sąjunga su Kroatija įgyvendintų Stojimo partnerystę ir atitinkamai iš dalies pakeisti Reglamentą (EB) Nr. 533/2004,PRIĖMĖ ŠĮ REGLAMENTĄ:1 straipsnisTarybos reglamentas (EB) Nr. 533/2004 iš dalies keičiamas taip:1) pavadinime išbraukiamas žodis „Europos“;2) 1 straipsnyje išbraukiamas žodis „Kroatija“;3) įterpiamas šis 1a straipsnis:„1a straipsnisSteigiama Stojimo partnerystė su Kroatija kaip Stabilizavimo ir asociacijos proceso dalis. Stojimo partneryste numatomas Kroatijos situacijos tyrimo metu nustatytų prioritetų, į kuriuos atsižvelgiant į Europos Vadovų Tarybos nustatytus Kopenhagos kriterijus privalo būti sutelktas pagrindinis dėmesys rengiantis narystei, ir pažangos, padarytos įgyvendinant Stabilizavimo bei asociacijos procesą, įskaitant Stabilizacijos ir asociacijos susitarimą[4], ypač regionų bendradarbiavimo srityje, pagrindas. “4) 2 straipsnyje žodis "Europos" išbraukiamas.2 straipsnisŠis reglamentas įsigalioja trečią dieną nuo jo paskelbimo Europos Sąjungos oficialiajame leidinyje .Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje,Tarybos varduPirmininkas [1] OL C, , p. .[2] OL C , , p. .[3] OL L 86, 2004 3 24, p. 1.[4] OL L 26, 2005 1 28, p. 3.